als_Latn dik_Latn sag_Latn
Asport- Ka zhgënjyer përsëri Vllaznia që nuk ka arritur të fitojë as në javën e dytë të Superligës shqiptare. Kuqeblutë nuk kanë shkuar më shumë se një barazim i bardhë në transfertën kuksiane, panvarësisht se luhej në një stadium pa spektatorë dhe faktori fushë në këtë rast thuajse nuk ekzistonte. Po ashtu, debutuesit në Superiore, verilindorët e trajnerit Armando Cungu, humbasin një tjetër shans për të marrë tri pikët e para në kampionat, duke mos shfrytëzuar avantazhin e të luajturit për herë të dytë radhazi në shtëpi. Barazimi i dytë për Kukësin, që tregon se adaptimi i kësaj skuadre në Superligë do të jetë i vështirë, edhe se kanë afruar disa lojtarë me eksperiencë në futbollin shqiptar. Finalizimi vazhdon të jetë problemi kryesor te skuadra kuksiane, që kanë krijuar volum të madh loje, por pa dalë dot te goli. Nuk ka bindur sërish Vllaznia e Duros, që mezi është mbajtur në këtë transfertë, panvarësisht se u duk që kishte “meremetuar” prapavijën: repartin më problematik në humbjen pararendëse me Skënderbeun.
Një tjetër ndeshje ka qënë ajo e zhviluar në Krujë, me Kastriotin që është shfaqur kërkues dhe agresiv dhe kanë shënuar dy gola në portën e Stivi Frashërit, me Bylisin që pas disavantazhit të dyfishtë ka shkurtuar diferencën me golin e Mohamed. Kastrioti pas barazimit 1-1 në javën e parë në transfertën e Fierit, tashmë kanë arritur të sigurojnë një fitore që e ngjit skuadrën e Artan Mërgjyshit në kuotën e katër pikëve. Një nisje shumë e mirë për krutanët që kanë kaluar një verë problematike pas problemeve në presidencë kanë pësuar ndryshime të mëdha edhe në përbërje.
Ndërkohë duhet nënvizuar se java e dytë e Kampionatit Kombëtar të Futbollit, Kategoria Superiore, ka nisur të premten me dy sfidat hapëse të saj: Skënderbeu-Apolonia 2-0 dhe Flamurtari-Laçi 0-1. Suksesi i kurbinasve në transfertën vlonjate ishte surpriza më e madhe e kësaj jave, ndërkohë të dielën do të zhvillohen ndeshjet Tirana-Shkumbini dhe Luftëtari-Teuta, për tu mbyllur të hënën me ndeshjen Besa-Tomorri.
You must be logged in to post a comment Login
als_Latn als_Latn als_Latn eng_Latn